Legal Document

Category: 3

Text:
7. ΝΟΜΟΣ 6129 της 22/31 Μαΐου 1934 (ΦΕΚ Α΄ 175) Περί κωδικοποιήσεως και συμπληρώσεως της περί χημικών νομοθεσίας. Καταργήθηκε, εκτός από τα άρθρ. 6 και 9, από την παρ. 4 του άρθρ. 20 του Νόμ. 1804/24-25 Αυγ. 1988 (ΦΕΚ Α΄ 177), κατωτ. αριθ. 9. Άρθρ.6.-Η εκτέλεσις χημικών αναλύσεων επί αμοιβή και η διεύθυνσις χημικού εργαστηρίου επιτρέπεται μόνον εις τους κεκτημένους τα εν τω άρθρ. 1 του νόμ. 3518 καθοριζόμενα προσόντα. Εις τους ανωτέρω περιορισμούς δεν υπάγονται αι μικροβιολογικαί και βιολογικαί αναλύσεις. Ομοίως και οινολογικαί αναλύσεις, δι’ ας ισχύει το άρθρ. 6 του από 13 Νοεμ. 1927 Ν.Δ/τος «περί κυρώσεως και τροποποιήσεως Ν.Δ/των 1)από 12 Μαΐου 1926 περί εμπορίου του οίνου κλπ. και 2)Από 10.9.26 περί αναστολής ισχύος των άρθρ. 8 και 13 του Δ. της 12.5.26». Άρθρ.9.-1.(Αντικαθίσταται το άρθρον 4 του νόμ. 3518). Οι ταμίαι του Κράτους υποχρεούνται εις την είσπραξιν των δυνάμει του παρόντος απαιτήσεων της Ενώσεως των Ελλήνων Χημικών έναντι των μελών της, εφ’ όσον εγγράφως ήθελε ζητήσει τούτο η Ένωσις των Ελλήνων Χημικών, αποδιδομένου ταύτη του ημίσεος μόνον των ούτω, εισπραττομένων ποσών, του ετέρου ημίσεος εκπίπτοντος υπέρ του Δημοσίου. (Αντί για τη σελ. 231) Σελ. 231(α) Τεύχος ΙΑ-6-1 Σελ. 99 Χημικοί - Χημικές Βιομηχανίες 13.Ε.α.6-7